סיפור לראש השנה על יוסי והגברת הזקנה/ רבקה אליצור
בְּבַיִת שֶׁל יוֹסִי, בְּקוֹמַת הַקַּרְקַע, גָּרָה לְבַדָּהּ אִשָּׁה זְקֵנָה וּשְׁמָהּ גְּבֶרֶת לֵוִי. יוֹסִי אָהַב לְהַרְגִּיז אֶת הַגְּבֶרֶת לֵוִי. הוּא הָיָה מְצַלְצֵל בְּדֶלֶת בֵּיתָהּ וּכְשֶׁהָיְתָה הַגְּבֶרֶת לֵוִי צוֹעֶדֶת לְאַט-לְאַט וּפוֹתַחַת אֶת הַדֶּלֶת, הָיָה יוֹסִי מִתְחַבֵּא. כְּשֶׁהָיְתָה גְּבֶרֶת לֵוִי שׁוֹאֶלֶת: "מִי שָׁם? מִי מְצַלְצֵל?" הָיָה יוֹסִי צוֹחֵק לְעַצְמוֹ בְּמַחֲבוֹאוֹ וְשׁוֹתֵק.

פַּעַם אַחַת, בָּעֶרֶב רֹאשׁ הַשָּׁנָה, נִגַּשׁ יוֹסִי שׁוּב לְדֶלֶת שֶׁל הַגְּבֶרֶת לֵוִי. צִלְצֵל וּבְרַח.

אִישׁ לוֹ פֶּתַח.

צִלְצֵל שׁוּב. "מִי שָׁם?" שָׁאֲלָה גְּבֶרֶת לֵוִי בְּקוֹל חַלָּשׁ וְלֹא פָּתְחָה אֶת הַדֶּלֶת.

"הַמַּפְתֵּחַ בְּחַלּוֹן," קָרְאָה גְּבֶרֶת לֵוִי מִתּוֹךְ הַבַּיִת, "בְּבַקָּשָׁה לְהִכָּנֵס."

עָמַד יוֹסִי וְלֹא יֵדַע מָה לַעֲשׂוֹת.

"בְּבַקָּשָׁה! בְּבַקָּשָׁה לְהִכָּנֵס," אָמְרָה שׁוּב גְּבֶרֶת לֵוִי.

לָקַח יוֹסִי אֶת הַמַּפְתֵּחַ מֵעַל הַחַלּוֹן, פָּתַח אֶת הַדֶּלֶת וְנִכְנַס.

גְּבֶרֶת לֵוִי הַזְּקֵנָה הָיְתָה חוֹלָה וְשִׁכְבָה בְּמִטָּה. פָּנֶיהָ הָיוּ חִוְּרוֹת וַעֲצוּבוֹת. 

"שָׁלוֹם, יוֹסִי" אָמְרָה גְּבֶרֶת לֵוִי, "יֶלֶד טוֹב אַתָּה. בְּאַתָּה לְקַיֵּם מִצּוַת בִּקּוּר חוֹלִים? שֵׁב בְּנִי. טוֹב לעשות מֵעָשים טוֹבִים כָּל הַשָּׁנָה וּבְעִקָּר בָּעֶרֶב רֹאשׁ-הַשָּׁנָה."
יוֹסִי הִתְבַּיֵּשׁ מְאֹד וְשָׁתַק.

"שְׁמָע, בְּנִי," אָמְרָה גְּבֶרֶת לֵוִי, "חוֹלֶה אֲנִי וְלֹא אוּכַל לָלֶכֶת מָחָר לְהִתְפַּלֵּל בְּבֵית הַכְּנֶסֶת, הַאִם אַתָּה מַסְכִּים לְהִתְפַּלֵּל בַּעֲדִי בְּבֵית הַכְּנֶסֶת?"

 "כֵּן," אָמַר יוֹסִי בְּקוֹל שָׁקֵט. הוּא הִתְבַּיֵּשׁ מְאֹד.

"תִּתְפַּלֵּל כִּי יִשְׁלַח לִי ה' רְפוּאָה שְׁלֹמֹה וְיִכְתֹּב אוֹתִי בַּסֵּפֶר הַחַיִּים. הַאִם תִּתְפַּלֵּל, יוֹסִי?"

"כֵּן, גָּבַרְתָּ לֵוִי...א...אֲנִי צָרִיךְ לָלֶכֶת. שָׁלוֹם, גְּבֶרֶת לֵוִי." בְּפָנִים אֲדֻמּוֹת מִבּוּשָׁה בָּרַח יוֹסִי מִבֵּיתָהּ שֶׁל הַגְּבֶרֶת לֵוִי.
הִגִּיע לֵיל רֹאשׁ הַשָּׁנָה. גְּבֶרֶת לֵוִי שָׁכְבָה בְּמִטָּתָהּ עֲצוּבָה מְאֹד. הִיא שָׁמְעָה קוֹלוֹת שִׁירָה וְשִׂמְּחָה מִבָּתֵּי הַשְּׁכֵנִים וּבְבֵיתָהּ אֵין אִישׁ וְאֵין שִׂמְחָה.

וְהִנֵּה קוֹלוֹת לְיַד הַדֶּלֶת. הַדֶּלֶת נִפְתְּחָה וּפִתְאוֹם... מִי נִכְנַס? מִשְׁפָּחָה שְׁלֵמָה: יוֹסִי, אַבָּא וְאִמָּא, שְׁנֵי הָאַחִים שֶׁלּוֹ וַאֲחוֹתוֹ.

"שָׁנָה טוֹבָה, גְּבֶרֶת לֵוִי, שָׁנָה טוֹבָה," אָמְרָה כָּל הַמִּשְׁפָּחָה.

"בָּאנוּ לְבָרֵךְ אוֹתְךָ בשָּׁנָה טוֹבָה. רוֹצִים אֲנַחְנוּ לַעֲרֹךְ אֶת סְעוּדַת הַחַג כָּאן אִתְּךָ בְּבֵיתְךָ. הַמַּסְכִּימָה אֶת?" 

"בְּרוּכִים תִּהְיוּ," אָמְרָה הַגְּבֶרֶת לֵוִי, וּדְמָעוֹת שֶׁל שִׂמְחָה הָיוּ בְּעֵינֶיהָ. "אֲבָל... אֲנִי לֹא הֵכַנְתִּי דָּבָר." 

"אַל תִּדְאֲגִי, הַכֹּל מוּכָן. מִיָּד נַעֲרֹךְ אֶת הַשֻּׁלְחָן," אָמְרוּ יוֹסִי וְאֶחָיו.

הִזְדָּרְזוּ וְקִרְבוּ אֶת הַשֻּׁלְחָן אֶל הַמִּטָּה שֶׁל הַגְּבֶרֶת לְלֵוִי וּפָרְסוּ עָלָיו מַפָּה לְבֵנָה.

הוֹצִיא יוֹסִי מִין הַסַּל דְּבַשׁ בְּצִנְצֶנֶת מַבְרִיקָה וְאָמַר: "סִימָן לְשָׁנָה טוֹבָה וּמְתוּקָה!"

פָּרְסָה אִמָּא שֶׁל יוֹסִי תַּפּוּחֵי-עֵץ מְתוּקִים לִפְרוּסוֹת לְטָבוּל אוֹתָן בִּדְבַשׁ.

הִנִּיחוּ הַיְּלָדִים שְׁתֵּי חַלּוֹת עֲגֻלּוֹת וְיָפוֹת בְּרֹאשׁ הַשֻּׁלְחָן, לֶחֶם-מִשְׁנָה לִכְבוֹד הַחַג.

כְּשֶׁהָיָה הַשֻּׁלְחָן עֲרֹךְ, קֹדֶשׁ אַבָּא שֶׁל יוֹסִי קִדּוּשׁ שֶׁל רֹאשׁ הַשָּׁנָה, נָטְלוּ יָדַיִם וְאָכְלוּ. כָּל הָעֶרֶב שָׁרוּ יוֹסִי וְכָל הַמִּשְׁפָּחָה שָׂרַי חַג.

 וּגְבֶרֶת לֵוִי אָמְרָה: "הַשָּׁנָה הַזֹּאת תִּהְיֶה שָׁנָה טוֹבָה. שִׂמְחָה בְּרֹאשׁ הַשָּׁנָה-שִׂמְחָה כָּל הַשָּׁנָה."
